wickkiey/tamil-wikipedia-chunked huggingface dataset:
# ஏனோக்குவின் நூல்

**ஏனோக்குவின் நூல்** என்பது பழங்கால எபிரேய வெளிப்பாடு சமய நூலகும். இது நோவாவின் கொள்ளுத் தாத்தாவான ஏனோக்கு எழுதியதாகக் கூறப்படுகிறது.  
பேய்கள் மற்றும் நெபிலிம்களின் தோற்றம், சில வானதூதர்கள் ஏன் விண்ணுலகத்திலிருந்து வீழ்ந்தார்கள், தொடக்கக்கால வெள்ளம் தார்மீக ரீதியாக ஏன் தேவைப்பட்டது என்பதற்கான விளக்கம் மற்றும் மெசியாவின் ஆயிரம்-ஆண்டுகால ஆட்சியின் இறைவாக்கு உள்ளிட்டவை ஏனோக்கு புத்தகத்தின் தனித்துவமான அம்சங்களாக உள்ளன.  
புத்தகத்தின் பழைய பகுதிகள் (பெரும்பாலும் பார்வையாளர்கள் புத்தகத்தின் பகுதி) கி.மு. 300-200 என்றும், சமீபத்திய பகுதி (உவமைகளின் புத்தகம்) கி.மு 100 என்றும் மதிப்பிடப்படுகிறது.  
சாக்கடல் சுருள்களில் காணப்படும் பல்வேறு அரமேயத் துண்டுகளும், கொய்னே கிரேக்கம் மற்றும் லத்தீன் துண்டுகளும், ஏனோகு புத்தகமானது யூதர்களாலும் தொடக்கக்கால கிழக்குவழிக் கிறிஸ்தவர்களாலும் அறியப்பட்டதற்கான சான்றுகளாக உள்ளன. புதிய ஏற்பாட்டின் ஆசிரியர்களும் இப்புத்தகத்தின் சில உள்ளடக்கங்களை நன்கு அறிந்திருந்தனர். ஏனோக்கின் ஒரு சிறு பகுதி (1:9) யூதாவின் புதிய ஏற்பாட்டு கடிதத்தில் மேற்கோள் காட்டப்பட்டுள்ளது (யூதா 1:14-15), மேலும் "ஆதாமிலிருந்து ஏழாவது ஏனோக்கு" என்பது ஏனோக்கு 60:8 வசனத்தின் மேற்கோளாகும். ஏனோக்கு புத்தகத்தின் முந்தைய பகுதிகளின் பல பிரதிகள் சாக்கடல் சுருள்களில் பாதுகாக்கப்பட்டன.  
பெட்டா இஸ்ரேல் (எத்தியோப்பிய யூதர்கள்) தவிர, ஏனைய யூதர்கள் பயன்படுத்தும் விவிலிய நியதியில் ஏனோக்கு புத்தகம் இடம்பெறவில்லை. கிறிஸ்தவத்தில் சில கிறிஸ்தவக் குழுக்கள் ஏனோக்கு புத்தகத்தை விவிலிய நியதியின் பகுதியாக ஏற்கின்றனர், ஏனைய கிறிஸ்தவக் குழுக்கள் இதை நியமனம் அல்லாத அல்லது ஈர்க்கப்படாதவை என்று கருதுகின்றனர்.  
சாக்கடல் சுருள்களில் இருந்து முந்தைய அராமிக் துண்டுகள் மற்றும் சில கிரேக்க மற்றும் லத்தீன் துண்டுகளுடன் எத்தியோப்பியன் கீஸ் மொழியில் மட்டுமே இன்று இது முழுமையாக உள்ளது. இதனால் இப்புத்தகம் கீஸ் மொழியில் எழுதப்பட்டது என்பது பாரம்பரிய எத்தியோப்பிய நம்பிக்கையாகும். அதேநேரம், நவீன அறிஞர்கள் இது முதலில் யூத நூல்களுக்கு முதலில் பயன்படுத்தப்பட்ட அராமிக் அல்லது எபிரேய மொழியில் எழுதப்பட்டது என்று வாதிடுகின்றனர். தானியேல் புத்தகத்தைப் போலவே ஏனோக்கின் புத்தகமும் ஓரளவு அராமிக் மொழியிலும் ஓரளவு எபிரேய மொழியிலும் இயற்றப்பட்டதாக எப்ரைம் ஐசக் கூறுகிறார். எபிரேய பதிப்பு எஞ்சியதாக இதுவரை அறியப்படவில்லை. விவிலியப் பெருவெள்ளத்திற்கு முன்னர் வாழ்ந்த ஏனோக்கால் எழுதப்பட்டதாக இப்புத்தக்கம் வலியுறுத்துகிறது.
# ஏனோக்குவின் நூல்

## உள்ளடக்கம்

ஏனோக்கின் புத்தகத்தின் முதல் பகுதி, கவனிப்பாளர்கள் எனப்படும் வானதூதர்கள் குழுவின் வீழ்ச்சியை விவரிக்கிறது. இவர்கள் "நெபிலிம்" எனப்படும் வானதூதர்-மனித கலப்பினங்களைப் பெற்றவர்களாவர். புத்தகத்தின் எஞ்சிய பகுதி ஏனோக்கின் வெளிப்பாடுகள் மற்றும் விண்ணுலகப் பயணம் ஆகியவற்றை பயணங்கள், காட்சிகள் மற்றும் கனவுகள் மூலமாக விவரிக்கின்றது.  
புத்தகம் ஐந்து தனித்தனி முக்கிய பிரிவுகளைக் கொண்டுள்ளது:  
1. கவனிப்பாளர்கள் புத்தகம் (ஏனோக் 1–36)
1. ஏனோக்கின் உவமைகள் புத்தகம் (ஏனோக் 37-71)
1. வானியல் புத்தகம் (ஏனோக் 72-82)
1. கனவுக் காட்சிகள் புத்தகம் (ஏனோக் 83-90)
1. ஏனோக்கின் கடிதம் (ஏனோக் 91–108)
# கொண்டகர்லா அவா

**கொண்டகர்லா அவா** (*Kondakarla Ava*) என்பது தென்னிந்தியாவில் ஆந்திரப் பிரதேச மாநிலம் விசாகப்பட்டினத்தில் உள்ள ஒரு புகழ்பெற்ற ஏரி மற்றும் பறவைகள் சரணாலயம் ஆகும். இது ஒரு தனித்துவமான மற்றும் அழிந்துவரும் வன வகையை உள்ளடக்கியது. இது கிழக்கு தொடர்ச்சி மலையின் அடிவாரத்தில் அமைந்துள்ளது.
# கொண்டகர்லா அவா

## நிலவியல்

கொண்டகர்லா அவா ஆந்திரப் பிரதேசத்தின் விசாகப்பட்டினம் மாவட்டத்தில் அச்சுதபுரம் மண்டலம் கொண்டகர்லா கிராமத்தில் அமைந்துள்ளது. இது ஆந்திரப் பிரதேச சுற்றுலா வளர்ச்சிக் கழகம் மற்றும் கொண்டகர்லா ஊராட்சியினால் நிர்வகிக்கப்படுகிறது. இந்த சரணாலயம் தனித்துவமான மற்றும் அழிந்து வரும் காடு வகை மற்றும் ஈரமான பசுமையான காடுகளை உள்ளடக்கியது. இது சுற்றுச்சூழல் சுற்றுலாத் தலமாக அங்கீகரிக்கப்பட்டுள்ளது. இச்சரணாலயம் சுமார் 405 சதுர கிலோ மீட்டர் பரப்பளவைக் கொண்டது.
# கொண்டகர்லா அவா

## விலங்குகளும் தாவரங்களும்

ஈரப் பசுமையான காடுகளைக் கொண்ட இச்சரணாலயத்தில் குளுவை, ஊசிவால் வாத்து மற்றும் நத்தை குத்தி நாரை காணப்படுகின்றன. தாவரங்களில் *தைபா அன்குசேட்டா, நிம்பாய்டு, அசோலா பிலிகுலோய்டு, பிஸ்டியா இசுட்ரியோட்டு* முதலியன காணப்படுகின்றன.
# கொண்டகர்லா அவா

## இதனையும் காண்க

- தேலிநீலாபுரம் பறவைகள் புகலிடம்
- கொல்லேறு பறவைகள் சரணாலயம்
- நெலப்பட்டு பறவைகள் சரணாலயம்
- உப்பலபாடு பறவைகள் சரணாலயம்
# கோலா சிலாங்கூர்

**கோலா சிலாங்கூர்** என்பது (மலாய்: *Kuala Selangor*; ஆங்கிலம்: *Kuala Selangor*; சீனம்: 瓜拉雪兰莪) மலேசியா, சிலாங்கூர் மாநிலத்தில் வடமேற்குப் பகுதியில் அமைந்து உள்ள ஒரு நகரம். கோலா சிலாங்கூர் மாவட்டத்தின் மிகப்பெரிய நகரம் மற்றும் நிர்வாக மையம். கிள்ளான் நகரில் இருந்து 50 கி.மீ.; கோலாலம்பூர் மாநகரில் இருந்து 70 கி.மீ. தொலைவில் அமைந்து உள்ளது.  
கோலா சிலாங்கூர் நகரத்திற்கு மிக அருகில் உள்ள நகரங்கள்: தஞ்சோங் காராங்; செகிஞ்சான்; ஜெராம்; பத்து ஆராங்; ரவாங்; காப்பார்; கிள்ளான். கோலா சிலாங்கூர் நகரம், கோலா சிலாங்கூர் நகராட்சி மன்றத்தால் நிர்வாகம் செய்யப் படுகிறது.  
கோலா சிலாங்கூர் நகரத்தை சிலாங்கூர் ஆறு பிரிக்கின்றது. சிலாங்கூர் ஆறு இந்த நகரத்தை ஊடுருவிச் செல்வதால், அந்த ஆற்றின் பெயரே இந்தக் கோலா சிலாங்கூர் நகரத்திற்கும் வைக்கப்பட்டு உள்ளது.
# கோலா சிலாங்கூர்

## வரலாறு

18-ஆம் நூற்றாண்டின் தொடக்கத்தில், கோலா சிலாங்கூர் நகரம், சிலாங்கூர் சுல்தானகத்தின் தலைநகரமாகக இருந்தது. பின்னர் 1827-ஆம் ஆண்டில் கோலா லங்காட் பகுதியில் உள்ள ஜுக்ரா நகரத்திற்கு மாற்றப்பட்டது. அதன் பின்னர், 1870-களில் சிலாங்கூர் சுல்தானகம், கிள்ளான் நகரத்திற்கு மாற்றப்பட்டது.  
கோலா சிலாங்கூரின் வரலாறு 16-ஆம் நூற்றாண்டின் முற்பகுதியில் தொடங்குகிறது. ஜொகூர் ஆட்சியின் கீழ், கோலா சிலாங்கூர் இருந்தது. ஜொகூரில் இருந்து துன் முகமட் எனும் அரசப் பிரதிநிதி, கோலா சிலாங்கூர் நிலப் பகுதிகளை ஆட்சி செய்து வந்தார்.
# கோலா சிலாங்கூர்

## வரலாறு

### கோத்தா மெலாவத்தி

சிலாங்கூர் ஆறு மலாக்கா நீரிணையில் கலக்கும் முகத்துவாரத்தில், கோலா சிலாங்கூர் நகரின் மேற்குப் பகுதியில், ஒரு குன்று உள்ளது. அதன் பெயர் சிலாங்கூர் குன்று. அங்கு ஒரு பெரிய கோட்டை உள்ளது. அதை புக்கிட் மெலாவத்தி அல்லது மெலாவத்தி கோட்டை (*Kota Malawati*) என்று அழைக்கிறார்கள்.  
16-ஆம் நூற்றாண்டில் மெலாவத்தி கோட்டை கட்டப்பட்டது. மலாக்காவின் கடைசி சுல்தானாக இருந்த சுல்தான் மகமுட் சா என்பவரின் (*Sultan Mahmud*) மகன் துன் முகமட் (*Tun Mahmud*) கட்டியது.
# கோலா சிலாங்கூர்

## வரலாறு

### ராஜா லூமு

17-ஆம் நூற்றாண்டில் இந்தோனேசியாவில் இருந்து பூகிஸ்காரர்கள் சிலாங்கூரில் குடியேறினார்கள். கி.பி. 1756-ஆம் ஆண்டு ராஜா லூமு (Raja Lumu) என்பவரைத் தங்களின் முதல் சுல்தானாக நியமித்தார்கள். ராஜா லூமுவின் பெயர் சுல்தான் சாலேவுதீன் (Sultan Salehudin Shah) எனப் பெயர் மாற்றம் கண்டது.  
இவர் தான் மெலாவத்தி கோட்டைக்கு ஒரு புது வடிவம் கொடுத்தவர் ஆகும். கருங்கற்களைக் கொண்டு கோட்டைச் சுவர்களுக்கு வலிமை கொடுத்தவர். கோட்டையைச் சுற்றிலும் பீரங்கிகளையும் நிறுத்தி வைத்தவர்.
# கோலா சிலாங்கூர்

## வரலாறு

### சுல்தான் இப்ராகிம் சா

சுல்தான் சாலேவுதீனுக்கு பின்னர் அவருடைய மகன் சுல்தான் இப்ராகிம் சா பதவிக்கு வந்தார். இவர் மேலும் அந்தக் கோட்டையின் தற்காப்பு அரண்களுக்கு வலு சேர்த்தார்.  
மெலாவத்தி குன்றின் அடிப்பாகத்தில் மேலும் கூடுதலாகப் பீரங்கிகளைச் சேர்த்தார். அதில் ஒரு பெரிய பீரங்கியின் பெயர் ஸ்ரீ ரம்பாய் *(Seri Rambai).*
# கோலா சிலாங்கூர்

## வரலாறு

### தஞ்சோங் கிராமாட் கோட்டை

இடச்சுக்காரர்கள் எழுதி வைத்தக் குறிப்புகளின்படி மெலாவத்தி கோட்டையில் 68 பீரங்கிகள் இருந்ததாகச் சொல்லப் படுகிறது. இந்தச் சமயத்தில் தான் தஞ்சோங் கிராமாட் குன்றில் மேலும் ஒரு கோட்டை கட்டப் பட்டது.  
கி.பி. 1784-ஆம் ஆண்டு சுல்தான் இப்ராகிம் சா, மலாக்காவை ஆட்சி செய்த இடச்சுக்காரர்கள் மீது தாக்குதல் தொடுத்தார். அதற்கு மறு தாக்குதலாக 11 இடச்சுக் கப்பல்கள் கடலில் இருந்து கோலா சிலாங்கூரைத் தாக்கின.
# கோலா சிலாங்கூர்

## வரலாறு

### ராஜா முகமட் அலி

கோலா சிலாங்கூர் மீதான இடச்சுத் தாக்குதலுக்கு டிர்க் வான் கோகன் *(Dirk van Hogen)* என்பவர் தலைமை வகித்தார். சிலாங்கூர் சுல்தானகத்திற்கு எதிராக இந்தோனேசியாவின் சியாக் *(Siak)* அரசும் களம் இறங்கியது. ராஜா முகமட் அலி (Raja Muhammad Ali of Siak) என்பவர் தலைமை தாங்கினார். பயங்கரமான போர்.  
கி.பி. 1784-ஆம் ஆண்டு ஆகத்து மாதம் 2-ஆம் தேதி இடச்சுப் படைகள் கோலா சிலாங்கூர் கடற்கரையில் தரை இறங்கின. மெலாவத்தி குன்றை முற்றுகை இட்டன. இதன் தொடர்ச்சியாக, சுல்தான் இப்ராகிம் சாவின் படைகள் காட்டுக்குள் தஞ்சம் அடைந்தன. கோலா சிலாங்கூரில் இருந்த இரு கோட்டைகளும் இடச்சுக்காரர்களின் கரங்களில் வீழ்ந்தன.
# கோலா சிலாங்கூர்

## வரலாறு

### அல்திங்பர்க் கோட்டை

அதன் பின்னர் மெலாவத்தி கோட்டை அல்திங்பர்க் *(Altingburg)* கோட்டை என்று பெயர் மாற்றம் செய்யப் பட்டது. தஞ்சோங் கிராமாட் கோட்டை உத்ரேட் *(Utrecht)* என்று பெயர் மாற்றம் கண்டது.  
மலாக்காவை இடச்சுக்காரர்கள் கி.பி 1641-ஆம் ஆண்டில் இருந்து கி.பி. 1825-ஆம் ஆண்டு வரை ஆட்சி செய்தார்கள். 183 ஆண்டுகள். இடை இடையே இடச்சுக்காரர்களுக்கு பிரித்தானியர்களின் தொல்லைகள் தொடர்ந்தன. மேலும் இரியாவு தீவுகளில் இருந்து பூகிஸ்காரர்களின் தொந்தரவுகளும் நீடித்தன.
# கோலா சிலாங்கூர்

## வரலாறு

### ஜொகூர் சுல்தானகத்துடன் டச்சுக்காரர்கள் ஒப்பந்தம்

அந்தக் காலக் கட்டத்தில் மலாயா தீபகற்பத்தின் தென் பகுதியில் ஜொகூர் சுல்தானகம் உச்சத்தில் இருந்தது. கி.பி. 1606-ஆம் ஆண்டு ஜொகூர் சுல்தானகத்துடன் இடச்சுக்காரர்கள் ஓர் ஒப்பந்தம் செய்து கொண்டார்கள். இந்த ஒப்பந்தத்தினால் ஜொகூர் சுல்தானகம் இந்தோனேசிய வாணிகத்தைத் தன்னகப் படுத்திக் கொண்டது.  
வெகு நாட்களாகவே கோலா சிலாங்கூர் ஆளுநர்களுக்கும் இடச்சுக்காரர்களுக்கும் பிணக்குகள் இருந்தன. பெரும்பாலானவை வணிகம் தொடர்பானவை. இந்தோனேசிய - கோலா சிலாங்கூர் வணிகத்தை ஜொகூர் சுல்தானகம் தன்னகப் படுத்திக் கொண்டதும், மலாக்காஇ டச்சுக்காரர்கள் மீது கோலா சிலாங்கூர் ஆட்சியாளர்களுக்கு பிணக்குகள் ஏற்பட்டன. அதனால் இடச்சுக்காரர்கள் மீது அடிக்கடி தாக்குதல்களை நடத்தினார்கள்.
# கோலா சிலாங்கூர்

## வரலாறு

### கோலா சிலாங்கூர் கடல் கொள்ளையர்கள்

அந்தச் சமயத்தில் இந்தியா, இலங்கை, பாரசீக நாடுகளில் இருந்து வரும் கப்பல்களைக் கடல் கொள்ளையர்கள், மலாக்கா நீரிணையில் சூறையாடி வந்தார்கள். அந்தக் கடல் கொள்ளையர்களுக்குக் கோலா சிலாங்கூர் அடைக்கலம் தருவதாக இடச்சுக்காரர்கள் குற்றம் சாட்டினர்.  
அந்தக் காலக் கட்டத்தில் மலாயா தீபகற்பத்தில் ஈய வணிகம் கொடி கட்டிப் பறந்தது. அந்த வணிகத்திற்கு கோலா சிலாங்கூர் தடையாக இருந்தது. இடச்சுக்காரர்கள் ஒட்டு மொத்த வணிகத்தையும் தங்கள் பிடிக்குள் கொண்டுவர ஆசைப் பட்டார்கள்.
# கோலா சிலாங்கூர்

## வரலாறு

### கோலா சிலாங்கூர் சுல்தான் இப்ராகிம் ஷா

கோலா சிலாங்கூர் போரில், கோலா சிலாங்கூரில் இருந்த இரு கோட்டைகளும் டச்சுக்காரர்களின் கைகளில் வீழ்ந்தன. அதன் பின்னர் அவர்கள் கோட்டைகளுக்குப் பலமான சுவர்களை எழுப்பினார்கள்.  
பீரங்கிக் குண்டுகள் ஊடுருவிச் செல்ல முடியாத அளவிற்கு வலுவான சுவர்த் தடுப்புகளைப் போட்டார்கள். இருந்தாலும் அந்தத் தற்காப்பு அதிக நாட்கள் நீடிக்கவில்லை.  
காட்டுக்குள் தஞ்சம் அடைந்த கோலா சிலாங்கூர் சுல்தான் இப்ராகிம் சாவின் படைகள் மறுபடியும் தாக்குதல்கள் நடத்தின. இந்த முறை பகாங் பகுதியில் இருந்து 2000 மலாய்க்காரர்கள் சேர்ந்து கொண்டார்கள்.
# கோலா சிலாங்கூர்

## வரலாறு

### கோலா சிலாங்கூர் உத்ரேட் கோட்டை

1785 சூன் 28-ஆம் தேதி இடச்சுக்காரர்களிடம் இருந்து இரு கோட்டைகளும் மீட்கப் பட்டன. அல்திங்பர்க் *(Altingburg)* கோட்டையும் உத்ரேட் *(Utrecht)* கோட்டையும் கோலா சிலாங்கூர் ஆட்சியாளர்களின் கைகளுக்குள் வந்தன்.  
அதன் பின்னர் ஒரு வருடம் கழித்து இடச்சுக்காரர்கள் இன்னொரு முறை தாக்குதல் நடத்தினார்கள். கடலில் இருந்தே பீரங்கிகளால் மெலாவத்தி கோட்டையைத் தாக்கினார்கள்.
# கோலா சிலாங்கூர்

## வரலாறு

### கோலா சிலாங்கூர் கோட்டைகளின் கற்பாறைச் சிதைவுகள்

ஆனால் மெலாவத்தி கோட்டையைத் தரை மார்க்கமாக வந்து தாக்குதல் செய்ய முடியவில்லை. அந்தக் கோட்டை 1871-ஆம் ஆண்டு வரை மலாய்க்காரர்களின் பிடியில் இருந்தது. அதன் பின்னர் அந்தக் கோட்டைகளைப் பிரித்தானியர்கள் உடைத்து விட்டனர்.  
கோலா சிலாங்கூர் நகரில் வரலாறு படைத்த அல்திங்பர்க் கோட்டையும்; உத்ரேட் கோட்டையும்; தற்போது அங்கே இல்லை. அந்த இடங்களில் கற்பாறைச் சிதைவுகள் மட்டுமே காட்சிப் பொருள்களாகக் காணக் கிடைக்கின்றன.
# கோலா சிலாங்கூர்

## கோலா சிலாங்கூர் வட்டாரத்தின் தமிழ்ப்பள்ளிகள்

கோலா சிலாங்கூர் நகரத்திலும்; அதன் வட்டாரத்திலும் **6 தமிழ்ப்பள்ளிகள்** உள்ளன. **541 மாணவர்கள்** பயில்கிறார்கள். **72 ஆசிரியர்கள்** பணியாற்றுகிறார்கள்.  
| BBD3058 | கம்போங் பாரு தோட்டம் | SJK(T) Ldg Kg Baru | **கம்போங் பாரு தோட்டத் தமிழ்ப்பள்ளி** | 45000 | கோலா சிலாங்கூர் | 19 | 7 |  |
| --- | --- | --- | --- | --- | --- | --- | --- | --- |
| BBD3060 | சுங்கை தெராப் தோட்டம் | SJK(T) Ladang Sungai Terap | **சுங்கை தெராப் தோட்டத் தமிழ்ப்பள்ளி** | 45000 | கோலா சிலாங்கூர் | 46 | 10 |  |
| BBD3064 | கோலா சிலாங்கூர் | SJK(T) Ldg Raja Musa | **ராஜா மூசா தோட்டத் தமிழ்ப்பள்ளி** | 45000 | கோலா சிலாங்கூர் | 36 | 10 |  |
| BBD3066 | புக்கிட் பெலிம்பிங்
*Bukit Belimbing* | SJK(T) Ldg Riverside | **ரீவர்சைட் தோட்டத் தமிழ்ப்பள்ளி** | 45000 | கோலா சிலாங்கூர் | 50 | 10 |  |
| BBD3073 | கோலா சிலாங்கூர் | SJK(T) Vageesar | **வகீசர் தமிழ்ப்பள்ளி** | 45000 | கோலா சிலாங்கூர் | 361 | 28 |  |
| BBD3069 | சுங்கை பூலோ தோட்டம் | SJK(T) Ldg Sg Buloh | **சுங்கை பூலோ தோட்டத் தமிழ்ப்பள்ளி** | 45700 | கோலா சிலாங்கூர் | 29 | 7 | } |
# குனியோ யமசாகி

**குனியோ யமசாகி** (*Kunio Yamazaki*) சப்பான் நாட்டைச் சேர்ந்த ஓர் உயிரியலாளர் ஆவார். 1980 ஆம் ஆண்டு முதல் இறக்கும் வரை மோனெல் வேதியியல் இயல்புணர் மையத்தில் பணியாற்றினார். முதுகெலும்பிகளின் டி.என்.ஏ. மீதான மரபியல் இருக்கையில் இவரது விரிவான பணிக்காக மிகவும் குறிப்பிடத்தக்கவராகக் கருதப்படுகிறார்.  
மோனெல் வேதியியல் இயல்புணர் மையத்தின் இயக்குநரும் தலைவருமான காரி பியூசாம்புடன் குனியோ யமசாகி பணிபுரிந்துள்ளார்.
# ஜவுன்பூர்

ஜவுன்பூர் சுல்தான் முபாரக் ஷா எனும் சம்சுத்தீன் இப்ராகிம் ஆட்சிக் காலத்தில் (1402–1440) கிழக்கில் பிகார் முதல், மேற்கில் கன்னோசி வரை தனது ஆட்சி அதிகாரத்தை விரிவாக்கினார். மேலும் வங்காளப் பகுதிகளை ஆண்டு கொண்டிருந்த கணேச வம்சத்தின் மன்னர் இராஜா கணேசனையும் மிரட்டினர்.  
ஜவுன்பூர் சுல்தான் உசைன் ஷா (1456–76) ஆட்சியின் போது, பெரிய படைகளுடன் தில்லியை மூன்று முறை தாக்கியது. இருப்பினும் தில்லி சுல்தான் பஹ்லுல் கான் லோடி படைகள் ஜவுன்பூர் சுல்தானின் பெரிய படைகளை தாக்கி அழித்தது. இறுதியில் 1493-ஆம் ஆண்டில் தில்லி சுல்தான் சிக்கந்தர் லோடி ஜவுன்பூர் சுல்தானை வீழ்த்தி, ஜவுன்பூர் இராச்சியத்தை தில்லி சுல்தானகத்துடன் இணைத்துக் கொண்டார்.  
பின்னர் முகலாயப் பேரரசின் கீழிருந்த ஜவுன்பூர், பிரித்தானிய கிழக்கிந்திய கம்பெனி ஆட்சியின் போது, 1779-ஆம் ஆண்டில் பிரித்தானிய இந்தியாவுடன் இணைக்கப்பட்டது. 1857 சிப்பாய்க் கிளர்ச்சியின் போது ஜவுன்பூரில் இருந்த சீக்கியச் சிப்பாய்க்கள் ஜவுன்பூர் நகரத்தைக் கைப்பற்றினர். பின்னர் கிழக்கிந்தியக்க் கம்பெனியின் நேபாள கூர்க்கா படைகள் ஜவுன்பூரை சீக்கியப் படைகளிடமிருந்து கைப்பற்றினர்.
# ஜவுன்பூர்

## புவியியல்

### ஆறுகள்

உத்தரப் பிரதே மாநிலத்தின் அவத் பிரதேசத்தில் அமைந்த ஜவுன்பூர் நகரத்தில் கோமதி ஆறு, சாய், வருண், பிலி மற்றும் பசுகி என 5 ஆறுகள் பாய்வதால், இப்பகுதி வளமான வண்டல் மண் கொண்டுள்ளது.
# ஜவுன்பூர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின்படி குடும்பங்களும், வார்டுகளும் கொண்ட ஜவுன்பூர் நகராட்சியின் மொத்த மக்கள் தொகை 1,80,362 ஆகும். இதன் மக்கள் தொகையில் ஆண்கள் 93,718 மற்றும் பெண்கள் 86,644 ஆக உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 22,710 ஆக உள்ளனர். பாலின விகிதம் 1,000 ஆண்களுக்கு 925 பெண்கள் வீதம் உள்ளனர். இதன் சராசரி எழுத்தறிவு 81.22 % ஆகும். இதன் மக்கள் தொகையில் இந்துக்கள் 63.48%, இசுலாமியர் 33.28%, கிறித்தவர்கள் 0.17%, சீக்கியர்கள் 0.31% மற்றும் பிறர் 2.76% ஆக உள்ளனர்.
# ஜவுன்பூர்

## போக்குவரத்து

### இருப்புப் பாதைகள்

ஜவுன்பூரின் ஜவுன்பூர் சந்திப்பு தொடருந்து நிலையம் மற்றும் ஜவுன்பூர் நகரத் தொடருந்து நிலையங்கள் உள்ளது. இது பிரயாக்ராஜ், வாரணாசி, சுல்தான்பூர், ஷாகஞ்ச், காஜிப்பூர், கான்பூர், லக்னோ நகரங்களை இருப்புப் பாதைகள் மூலம் இணைக்கிறது.
# ஜவுன்பூர்

## போக்குவரத்து

### வானூர்தி நிலையம்

ஜவுன்பூரிலிருந்து லால் பகதூர் சாஸ்திரி பன்னாட்டு வானூர்தி நிலையம் 39 கிலோ மீட்டர் தொலைவில் உள்ளது.
# Module:Sidebar/configuration

return {
i18n = {
child_yes = 'yes',
float_none = '',
float_left = '',
wrap_true = 'true',
navbar_none = '',
navbar_off = 'off',
default_list_title = 'List',
title_not_to_add_navbar = 'Template:Sidebar',
collapse_title_not_to_add_navbar = 'Template:Sidebar with collapsible lists',
templatestyles = 'Module:Sidebar/styles.css',
hlist_templatestyles = 'Hlist/styles.css',
plainlist_templatestyles = 'Plainlist/styles.css',
category = {
child = '',
conversion = ''
},
pattern = {
collapse_sandbox = '/sandbox$',
sandbox = '/sandbox$',
subgroup = 'sidebar%-subgroup',
style_conversion = 'style$',
uncategorized_conversion_titles = {
'/[Ss]andbox',
'/[Tt]estcases',
'/[Dd]oc$'
}
},
class = {
sidebar = 'sidebar',
subgroup = 'sidebar-subgroup',
collapse = 'sidebar-collapse',
float_none = 'sidebar-',
float_left = 'sidebar-',
wraplinks = 'nowraplinks',
outer_title = 'sidebar-outer-title',
top_image = 'sidebar-top-image',
top_caption = 'sidebar-top-caption',
pretitle = 'sidebar-pretitle',
pretitle_with_top_image = 'sidebar-pretitle-with-top-image',
title = 'sidebar-title',
title_with_pretitle = 'sidebar-title-with-pretitle',
image = 'sidebar-image',
caption = 'sidebar-caption',
above = 'sidebar-above',
heading = 'sidebar-heading',
content = 'sidebar-content',
content_with_subgroup = 'sidebar-content-with-subgroup',
below = 'sidebar-below',
navbar = 'sidebar-navbar',
list = 'sidebar-list',
list_title = 'sidebar-list-title',
list_title_centered = 'sidebar-list-title-c',
list_content = 'sidebar-list-content'
}
}
}
# அடிலெயிட் ஸ்ரைக்கர்ஸ்

**அடிலெயிட் ஸ்டிரைக்கர்ஸ்** (*Adelaide Strikers*) என்பது ஆத்திரேலியா துடுப்பாட்ட வாரியம் உருவாக்கிய பிக் பேஷ் லீக் எனப்படும் இருபது20 துடுப்பாட்டப் போட்டித் தொடரில் அடிலெயிட் நகரைப் பிரதிநிதித்துவப்படுத்தும் தொழில்முறை அணியாகும். இந்த அணியின் சொந்த அரங்கம் அடிலெயிட் நீள்வட்ட அரங்கம் ஆகும். இவ்வணியின் ஆடையிலுள்ள பிரதான நிறம் நீலம் ஆகும். இவ்வணி பிபிஎல் பட்டத்தை ஒருமுறை (2017–18 பதிப்பு) வென்றுள்ளது.  
கீரோன் பொல்லார்ட், பீட்டர் சிடில், கிறிஸ் ஜோர்டன், ரஷீத் கான், திராவிசு கெட், மகேல ஜயவர்தன, ஆதில் ரஷீத், அலெக்ஸ் கேரி போன்ற பல உலகத்தர வீரர்கள் இவ்வணிக்காக விளையாடியுள்ளார்கள் (அ) விளையாடுகிறார்கள்.
# அடிலெயிட் ஸ்ரைக்கர்ஸ்

## ஒவ்வொரு பதிப்பிலும் முடிவுகள்

| 2011-12 | 6 -ம் இடம் | அடுத்த நிலைக்கு தகுதிப் பெறவில்லை |  |
| --- | --- | --- | --- |
| 2012–13 | 5-ம் இடம் |  |  |
| 2013–14 | 7-ம் இடம் |  |  |
| 2014–15 | **முதலிடம்** | அரையிறுதியில் <span>**சிக்சர்ஸ்**</span> இடம் தோல்வி |  |
| 2015–16 | **முதலிடம்** | அரையிறுதியில் <span>**தண்டர்**</span> இடம் தோல்வி |  |
| 2016–17 | 6 -ம் இடம் | அடுத்த நிலைக்கு தகுதிப் பெறவில்லை |  |
| 2017–18 | **இரண்டாமிடம்** | **வாகையாளர்** |  |
| 2018–19 | 7-ம் இடம் | அடுத்த நிலைக்கு தகுதிப் பெறவில்லை |  |
| 2019–20 | 3-ம் இடம் | தகுதிச்சுற்றில் <span>**தண்டர்**</span> இடம் தோல்வி |  |
| 2020–21 | 5-ம் இடம் | தகுதிச்சுற்றில் <span>**ஹீட்**</span> இடம் தோல்வி |  |
| 2021–22 | 4-ம் இடம் | தகுதிச்சுற்றில் <span>**சிக்சர்ஸ்**</span> இடம் தோல்வி | } |
# மரியா சுத்ரோய்னிக் சுக்கோல்

**மரியா சுத்ரோய்னிக் சுக்கோல்** *(Marija Strojnik Scholl* (பிறப்பு:13ஜூலை 1950, இலியுபிலியானா) ஒரு சுலோவேனிய வானியற்பியலாளர் ஆவார். இவர் இப்போது மெக்சிகோவில் உள்ள குவானாயுவாத்தோ சார்ந்த இலியோனில் அமைந்த ஒளியியல் ஆராய்ச்சி மையத்தின் தகவுறு பேராசிரியராக உள்ளார். இவர் மின்னூட்டப் பிணிப்புத் கருவித் தொழில்நுட்பத்தால் ஒளியியல் முறையில் கலமோட்டும் தன்னியக்க அமைப்பை வடிவமைத்து நடைமுறைப்படுத்தி பெயர் பெற்றார். இந்த அமைப்பு நடப்பில் உள்ள அனைத்து வானூர்திகளிலும் விண்வெளிக் கலங்களிலும் பரவலாக அமைந்துள்ளது.
# மரியா சுத்ரோய்னிக் சுக்கோல்

## இளமையும் கல்வியும்

தகுதி சான்ற பொறியாளரான அலேசு சுத்ரோய்னிக் குடும்பத்தின் ஒரே வாரிசாக இவர் பிறந்துள்ளார். தன் தந்தையோடு வேலைக்குச் செல்லும்போதே இளமையிலேயே ஒளியியலில் ஆர்வத்தை வளர்த்துக் கொண்டுள்ளார். இவர் தன் உயர்நிலைப் பள்ளிப் படிப்பை முடித்ததும் இல்யூப்லியானா பல்கலைக்கழகத்தில் இயற்பியல் வகுப்பில் சேர்ந்துள்ளார்; என்றாலும் இவரது பெற்றோர் அமெரிக்காவுக்குப் புலம்பெயர்ந்துள்ளனர். எனவே இவரும் அமெரிக்காவில் அரிசோனாவில் உள்ள தெம்பே நகருக்கு நகர்ந்தார். அங்கு இவரது தந்தையார் அரிசோனா மாநிலப் பல்கலைக்கழகத்தில் பேராசிரியராகி உள்ளார்.அங்கே வகுப்பில் ஒரே பெண் மாணவராக இரண்டே ஆண்டுகளில் தன் இளவல் பட்டத்தைப் படித்து முடித்துள்ளார். இவர் அரிசோனா மாநிலப் பல்கலைக்கழகத்தில் ஒளியியலில் தன் பட்டமேற் படிப்பைத் தொடர்ந்தார். இவர் 1979 இல் முனைவர் பட்டத்தைப் பெற்றார். இவரே ஒளியியலில் முனைவர் பட்டம் பெற்ற முதல் பெண்மணியானார். இவர் இரு மூதறிவியல் பட்டங்களைப் பெற்றுள்ளார். ஒன்று இலாசு ஏஞ்சலீசில் உள்ள கலிபோர்னியா பல்கலைக்கழகம் வழங்கிய பொறியியல் செயல்திட்டப் பயில்வுக்கும் மற்றொன்று அரிசோனா மாநிலப் பல்கலைக்கழகம் வழங்கிய இயற்பியல் பயில்வுக்குமானதாகும்.
# மரியா சுத்ரோய்னிக் சுக்கோல்

## வாழ்க்கைப்பணி

அகச்சிவப்புக்கதிர் இயற்பியல் புலமை பெற்றதும், இராக்வெல் பன்னாட்டுத் தொழிலிணையத்தின் ஒளியியல் துறை மேலாளராகவும், அனிவெல் குழுமத்திலும் தாரைச் செலுத்த ஆய்வகத்திலும் முதுநிலைப் பொறயாளரும் ஆனார். இவர் தாரைச் செலுத்த ஆய்வகத்தில் விண்மீன் அட்டவணைகளையும் மின்னூட்டப் பிணிப்பு ஒளிப்படக் கருவியையும் பயன்படுத்திப் புதிய தன்னியக்க ஒளியியல் கலமோட்டல் முறையை வடிவமைத்து உருவாக்கி நடைமுறையில் செயல்பட வைத்தார்.இந்தத் தன்னியக்கக் கலமோட்டல் முறை அனைத்து வணிகவியல் வானூர்திகளிலும் புவியக இருப்பறியும் வலையுள்ளா விண்கலங்களிலும் பிறவற்றிலும் பயன்மிகுந்த்தாக விளங்குகிறது. இந்தத் தன்னியக்கக் கலமோட்டல் முறை தான் 2005 இல் காரிக்(சனிக்)கோளுக்கான காசினி-ஐகன்சு ஆய்வுக்கலத்திலும் பயன்படுத்தப்பட்டது. இவர் மேலும் அகச்சிவப்பு இயற்பியல், தொழில்நுட்ப இதழுக்கும் அறிவியல் உலகம் இதழுக்கும் கூட பதிப்பாசிரியர் ஆனார்
# மரியா சுத்ரோய்னிக் சுக்கோல்

## வாழ்க்கைப்பணி

### விருதுகள்

இவர் 1996 இல் பன்னாட்டு ஒளியியல், ஒளியனியல் கழகத்தின் ஜார்ஜ் கோடார்டு விருதைப் பெற்றார். இவர் சுலோவேனியத் தொழில்நுட்ப அருங்காட்சியகம் ஒருங்கமைக்கும் "வரம்பற்ற அறிவு" எனும் தொடர் காட்சிவெளியில் பங்கேற்கிறார்.
# மரியா சுத்ரோய்னிக் சுக்கோல்

## சொந்த வாழ்க்கை

இவருக்கு மூன்று பெண்குழவிகள் பிறந்தனர். தன் கணவர் இயக்க முடக்க நரம்பு நோயால் இறந்த பிறகு தனியாகவே மூன்று குழந்தைகளையும் இவர் வளர்த்துள்ளார். இவர்களில் இருவர் தாமே அறிவியலாளர்கள் ஆகியுள்ளனர். இவரூக்கும் 2008 இல் புற்று நோய் தாக்கியுள்ளது. இவர் மருத்துவத்தால் இந்நோயை பலமுறை தாக்குபிடித்து வென்றுள்ளார்.
# மகம் அங்கா

நகரத்தின் மெக்ராலியில் மகம் அங்காவின் கல்லறை]]
எதிரில் மகம் அங்கா கட்டிய கைரூல் மன்சில் மசூதி]]  
**மகம் அங்கா** (**Maham Anga**) முகலாயப் பேரரசர் அக்பரின் செவிலித் தாய் ஆவார். மகம் அங்காவை அக்பர் இராஜமாதா மரியாதையுடன் நடத்தினார். மகம் அங்கா, பாபர்-பீபி முபாரிகா தம்பதியரின் மகள் ஆவார். இவரது மகன் ஆதாம் கான் அக்பரின் படைத்தலைவர்களில் ஒருவர் ஆவார்.அக்பரின் அமைச்சரை கொன்ற குற்றத்திற்காக, ஆதாம் கானுக்கு, அக்பர் மரண தண்டனை விதித்தார். இதனால் மனம் உடைந்த ஆதாம் கானை பெற்ற தாயான மகம் அங்கா பித்து பிடித்து அரண்மனையில் மாண்டார். தில்லி நகரத்தின் மெக்ராலியில் உள்ள ஆதாம் கானின் கல்லறை வளாகத்தில், கல்லறை கட்டி மகம் அங்காவின் உடல் அடக்கம் செய்யப்பட்டது.
# அபு இப்ராகிம் அல்-ஹாசிமி அல்-குராசி

**அபு இப்ராகிம் அல்-ஹாசிமி அல்-குராஷி** (Abu Ibrahim al-Hashimi al-Qurashi) (; பிறப்பின் போதான பெயர் **அமீர் முஹம்மது சயீத் அப்தல்-ரஹ்மான் அல்-மவ்லா**; (1 அல்லது 5 அக்டோபர் 1976 – 3 பிப்ரவரி 2022) என்பவர் ஒரு ஈராக்கிய போராளி மற்றும் இஸ்லாமிய அரசின் இரண்டாவது கலீஃபா ஆவார். ஷுரா குழுமம் மூலம் அவரது நியமனம் இசுலாமிய அரசு ஊடகத்தால் 31 அக்டோபர் 2019 அன்று, முந்தைய தலைவர் அபு பக்கர் அல்-பாக்தாதி இறந்த ஒரு வாரத்திற்குள் அறிவிக்கப்பட்டது.  
நீதிக்கான ஐக்கிய அமெரிக்க நாடுகளின் வெகுமதிகள் திட்டம் அல்-குராசியை சிறைபிடிப்பதற்கான தகவல்களுக்கு ஈடாக $10 மில்லியன் வரை வழங்குவதாக அறிவித்திருந்தது. பிப்ரவரி 3, 2022 அன்று, அமெரிக்க கூட்டு சிறப்பு நடவடிக்கைக் கட்டளையின் பயங்கரவாத எதிர்ப்புத் தாக்குதலின் போது அல்-காசிமி தன்னையும், பெண்கள் மற்றும் குழந்தைகள் உட்பட தனது குடும்ப உறுப்பினர்களையும் வெடிக்கும் சாதனத்தைத் தூண்டிக் கொன்றதாக அமெரிக்க அதிகாரிகள் தெரிவித்தனர்.
# அபு இப்ராகிம் அல்-ஹாசிமி அல்-குராசி

## அவரது அடையாளம் பற்றிய ஊகங்கள்

அபு பக்கர் அல்-பாக்தாதியின் வாரிசாக அவர் அறிவிக்கப்பட்ட நேரத்தில், அல்-ஹாசிமியைப் பற்றி இசுலாமிய அரசு அவருக்கு வழங்கிய அபு இப்ராஹிம் அல்-ஹாசிமி அல்-குராசி என்ற பெயரைத் தவிர வேறு எதுவும் தெரியவில்லை. அவரது அரபு பெயராய்வானது, அல்-குராசி, பாக்தாதி போன்ற, ஒரு பரம்பரையில் தோன்றியவர் என்று பரிந்துரைக்கிறது. முஹம்மதுவின் பழங்குடிப் பூர்விக குறைசிகள் ஒரு தகுதியை சில குடியிருப்புகளின் சலுகைகள் முறைமை நிலை தொடர்பான தகுதியைக் கோரியது. அல்-ஹாசிமியின் பெயர் ஒரு *புனைபெயர்* என்று நம்பப்பட்டது மற்றும் அவரது உண்மையான பெயர் அந்த நேரத்தில் தெரியவில்லை.  
அல்-ஹாசிமி தான் அமீர் முஹம்மது சயீத் அப்தல் ரஹ்மான் அல்-மவ்லா என்பதற்கான சாத்தியக்கூறானது முன்னதாக அல்-ஹாசிமி ஆட்சிக்கு வரும் நாளில் எழுப்பப்பட்டது. ஆனால், அந்த நேரத்தில் இது நிச்சயமற்றதாக இருந்தது. 2019 ஆம் ஆண்டு சூன் மாதத்தில் பிடிபட்ட அல்-பாக்தாதியின் மைத்துனரும் உதவியாளருமான முஹம்மது அலி சாஜித், அல்-பாக்தாதியின் முக்கிய உதவியாளரான "காஜி அப்துல்லா", அல்-ஹாசிமி, புதிய தலைவர் என்றும் நம்பினார்.  
எஸ்ஐடிஈ புலனாய்வுக் குழுவின் இயக்குநர் ரீட்டா காட்ஸ், இசுலாமிய அரசு "இந்தப் புதிய தலைவரிடமிருந்து எந்த வீடியோ உரைகளையும் அல்லது குறைந்தபட்சம் அவரது முகத்தைக் காட்டும் உரைகளையாவது வெளியிடுவது" சாத்தியமில்லை என்று நம்பினார். ஆயினும்கூட, நவம்பர் 1, 2019 அன்று, அப்போதைய அமெரிக்க அதிபர் டொனால்ட் டிரம்ப், அல்-ஹாசிமியின் உண்மையான அடையாளத்தை அமெரிக்க அரசாங்கம் அடையாளம் கண்டுள்ளதாக சமூக ஊடகங்களில் கூறினார். எவ்வாறாயினும், நவம்பர் 5, 2019 அன்று *தி நேஷனல்* வெளியிட்ட ஒரு அறிக்கை, இது "அவ்வாறானதாகத் தெரியவில்லை" என்றும், "ஈராக், குர்திஷ் மற்றும் அமெரிக்க அதிகாரிகள் இதற்கு மேல் சொல்வதற்கு தங்களிடம் அதிகம் இல்லை" என்று கூறியதாக அறிக்கைகள் குறிப்பிடுகின்றன. அல்-ஹாசிமி ஈராக் நாட்டைச் சேர்ந்தவர் என்று உளவுத்துறை மற்றும் பயங்கரவாதத் தகவல் மையம் நவம்பர் 5 அன்று சரியாக ஊகித்தது. *ஸ்மால் வார்ஸ் ஜர்னல்* இந்த மதிப்பீட்டை ஏற்றுக்கொண்டது. ஈராக்கியர்கள் இசுலாமிய அரசு உறுப்பினர்களில் பெரும்பான்மையானவர்கள் என்றும், ஈராக்கியரல்லாத தலைவரை அந்த அமைப்புக்கு ஏற்க மாட்டார்கள் என்றும் கூறியது.  
23 டிசம்பர் 2019 அன்று *வாய்ஸ் ஆஃப் அமெரிக்கா* வெளியிட்ட அறிக்கை, அல்-ஹாசிமி இருக்கிறாரா என்ற சந்தேகத்தை வெளிப்படுத்தியது. இசுலாமிய அரசு காவல்துறையிடம் பிடிபட்ட போது ஒரு அச்சத்தை ஏற்படுத்துவதற்காக ”இதற்கு மேலும் பெரிய விசயங்கள இருப்பதாக ஒரு தாக்கத்தை உருவாக்குவதற்காக” இப்படி ஒரு அறிவிப்பை வெளியிட்டிருக்கலாம் என்றும் கூறியது.  
20 ஜனவரி 2020 அன்று, *தி கார்டியன்* அல்-ஹாசிமியின் உண்மையான அடையாளத்தை அல்-மவ்லா என்பதை உறுதிப்படுத்தும் அறிக்கையை வெளியிட்டது.
# அபு இப்ராகிம் அல்-ஹாசிமி அல்-குராசி

## வாழ்க்கை வரலாறு

### ஆரம்ப கால வாழ்க்கை

அல்-ஹாஷிமி 1 அல்லது 5 அக்டோபர் 1976 இல் அமீர் முஹம்மது சயீத் அப்தல்-ரஹ்மான் அல்-மவ்லாவாக தல் அஃபார் அல்லது ஈராக்கின் மோசூல் என்ற இடத்தில் பிறந்தார். மோசூல் பல்கலைக்கழகத்தில் இசுலாமியச் சட்ட முறை கல்வி பயின்றார். பட்டம் பெற்ற பிறகு, அவர் ஈராக்கில் பாதிஸ்ட் இராணுவ அதிகாரியாக பணியாற்றினார். 2008 ஆம் ஆண்டில், சிறையில் இருந்தபோது, ஈராக்கில் உள்ள அமெரிக்க இராணுவத்திற்கு விருப்பமான தகவலறிந்தவராக பணியாற்றினார். ஒரு அமெரிக்க அதிகாரி கூறினார்: "அவர் தனது உயிரைக் காப்பாற்றிக் கொள்ள பல காரியங்களைச் செய்தார். மேலும், இவர் ஐஎஸ்ஐஎஸ் இல் உள்ள வெளிநாட்டவர்களிடம் விசாரணைகளின் போது உட்பட - விரோதமாக நடந்துகொண்டார்." அறியப்படாத நேரத்தில் சிறையில் இருந்து விடுவிக்கப்பட்ட பின்னர் அவர் அல்-கொய்தாவில் மீண்டும் இணைந்தார்.  
2014 ஆம் ஆண்டில், அல்-ஹாசிமி அதிகாரப்பூர்வமாக அல்-காயிதாவை விட்டு வெளியேறினார். இசுலாமிய அரசுக்கு (முன்பு அல்-காயிதாவின் ஈராக் கிளையாக செயல்பட்டது) தனது விசுவாசத்தை மீண்டும் உறுதிப்படுத்தினார். 2014 ஆம் ஆண்டில் சூன் மாதத்தில் மோசூலை இசுலாமிய அரசு கைப்பற்றியதில் அவர் முக்கியப் பங்கு வகித்தார். அந்த ஆண்டு ஆகஸ்டு மாதத்தில் சின்ஜார் படுகொலையின் போது யசீதி மக்களின் இனப்படுகொலைகளை திட்டமிட்ட இசுலாமிய அரசின் முக்கியத் தலைவர்களில் இவரும் ஒருவர். இந்த கட்டத்தில், இவர் அபு பக்கர் அல்-பாக்தாதியின் துணைவராக உயர்ந்தார்.  
இசுலாமிய அரசின் கூற்றுப்படி, அல்-ஹாசிமி மேற்கத்திய நாடுகளுக்கு எதிராகப் போரிடுவதில் ஒரு அனுபவம் வாய்ந்தவர், மதரீதியாகப் படித்த மற்றும் அனுபவம் வாய்ந்த தளபதியாக இருந்தார். அவர் "அறிஞர், உழைப்பாளி, வழிபாடு செய்பவர்", "ஜிஹாத்தில் ஒரு முக்கிய நபர்", மற்றும் " போரின் அமீர் " என்று விவரிக்கப்பட்டார்.
# அபு இப்ராகிம் அல்-ஹாசிமி அல்-குராசி

## வாழ்க்கை வரலாறு

### அதிகாரத்திற்கு உயர்ந்த வரலாறு

அபு பக்கர் அல்-பாக்தாதியின் மரணத்திற்குப் பிந்தைய ஒரு வாரத்திற்குள், அல்-ஹாசிமி இசுலாமிய அரசின் புதிய கலீபாவாக சுரா கவுன்சிலால் தேர்ந்தெடுக்கப்பட்டார்.குழுவானது ஈராக் மற்றும் சிரியாவில் உள்ள பிரதேசம் அனைத்தையும் இழந்த போதிலும் தன்னை ஒரு கலிபாவாகக் கருதுகிறது என்பதைக் குறிக்கிறது. அல்-ஹாசிமியின் நியமனம் பாக்தாதியின் ஆலோசனையின்படி செய்யப்பட்டதாகக் கூறப்படுகிறது, அதாவது புதிய அமீர் பாக்தாதியால் வாரிசாக நியமிக்கப்பட்டார். அல்-ஹாசிமி பாக்தாதியால் வாரிசாக நியமிக்கப்பட்டிருக்கலாம் என்பதற்கான கூடுதல் சான்றாக பாக்தாதியின் விரைவான வாரிசு நியமனம் மூலம் ஊகிக்கப்படலாம். அல்-ஹாசிமி அதிகாரத்திற்கு வருவது இசுலாமிய அரசு ஆதரவாளர்களிடையே பாக்தாதியின் மரணம் தொடர்பான பல நாட்கள் ஊகங்கள் மற்றும் மறுப்புகளைத் தொடர்ந்து வந்தது.  
அல்-ஹாசிமி "சிதறப்பட்ட உளவாளிகளாக குறைக்கப்பட்ட ஒரு சிதைந்த அமைப்பின் தலைவர்" மற்றும் "சாம்பலாகிப் போன கலிபாவின்" ஆட்சியாளராக மாறுவார் என்பதும் பொதுவான எதிர்பார்ப்பு. பாக்தாதியின் மரணம் இசுலாமிய அரசை பிளவுபடுத்தும் என்று சில ஆய்வாளர்கள் நம்பினர். "அதன் புதிய தலைவராக யார் உருவானாலும் குழுவை மீண்டும் ஒரு போரிடும் சக்தியாக மீட்கும் பணியை விட்டுவிடுவர்". இருப்பினும், மற்ற ஆய்வாளர்கள், பாக்தாதியின் மரணம் இசுலாமிய அரசில் "செயல்பாட்டுத் திறனின் அடிப்படையில்" பெரிய தாக்கத்தை ஏற்படுத்தாது என்றும் அது "குழுவின் அழிவை விளைவிக்காது, அல்லது உண்மையில் சரிவைக் கொண்டு வரக்கூடாது" என்றும் நம்பினர்.
# அபு இப்ராகிம் அல்-ஹாசிமி அல்-குராசி

## வாழ்க்கை வரலாறு

### இசுலாமிய அரசின் தலைவர்

2-3 நவம்பர் 2019 அன்று, அல்-ஹாசிமியின் கலிஃபாசியானது அல்-வஃபா' ஊடக முகைமையால் சட்டவிரோதமானது என்று விமர்சிக்கப்பட்டது. 2019 ஆம் ஆண்டில் இசுலாமிய அரசுக்கு எதிராகத் திரும்புவதற்கு முன்பு இசுலாமிய அரசுடன் இணைந்திருந்தது. "இருப்பவர்களுக்கும் தெரிந்தவர்களுக்கும் கீழ்ப்படிவதைத் தீர்க்கதரிசி கட்டளையிட்டார்... தெரியாத அல்லது தெரியாத ஒருவருக்குக் கீழ்ப்படிவதில்லை" என்று வாதிடப்பட்டது. மேலும், அல்-ஹாசிமியைத் தேர்ந்தெடுத்த குழுமம் சட்டப்பூர்வமானது அல்ல என்று வாதிடப்பட்டது, ஏனெனில், அது கலீஃபாவின் வாக்காளர்களுக்கு நீதி, அறிவு மற்றும் ஞானம் ஆகிய மூன்று தகுதிகள் இல்லை. மேலும், அது பாக்தாதியை இட்லிப்பிற்கு அனுப்பியது. முன்பு அவர்களால் "நம்பிக்கையின் நிலம்" என்று கருதப்பட்டது, அப்போது அவர் "பாலைவனத்தில் மிகவும் பாதுகாப்பாக மறைந்திருப்பார்". இந்தக் குழுமமானது "அப்பாவி இசுலாமியர்களின் இரத்தத்தை சிந்தியும் மற்றும் வெளியேற்றும் நடைமுறையில் தீவிரவாதத்தைத் தழுவியது" ( தக்ஃபிர் ) என்பது குழுமத்தை மேலும் தகுதியற்றதாக்கியது. இறுதிக் குறிப்பாக, அல்-வஃபா ஊடக முகைமை, கலீஃபாவாக வரவிருக்கும் ஒருவருக்குத் தலைமை தாங்க எதுவும் மிச்சமில்லை என்று கூறியது - "உங்கள் அடக்குமுறையின் காரணமாக கடவுள் உங்கள் அரசை அழித்துவிட்டார் என்பதை நீங்கள் அங்கீகரிக்கவில்லை."
# அபு இப்ராகிம் அல்-ஹாசிமி அல்-குராசி

## வாழ்க்கை வரலாறு

### இறப்பு

பிப்ரவரி 3, 2022 அன்று, அமெரிக்க ஜனாதிபதி ஜோ பைடன் துருக்கியுடனான அதன் எல்லைக்கு அருகிலுள்ள வடமேற்கு சிரியாவில் உள்ள ஆத்மேயில் அமெரிக்க இராணுவப் படைகள் பயங்கரவாத எதிர்ப்பு நடவடிக்கையை வெற்றிகரமாக மேற்கொண்டதாக அறிவித்தார். இதன் விளைவாக அபு இப்ராஹிம் அல்-ஹாசிமி அல்-குராசி கொல்லப்பட்டார்.
# கடோலினியம் பாசுபைடு

**கடோலினியம் பாசுபைடு** (*Gadolinium phosphide*) என்பது GdP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கடோலினியமும் பாசுபரசும் சேர்ந்து கடோலினியம் பாசுபைடு உருவாகிறது.
# கடோலினியம் பாசுபைடு

## தயாரிப்பு

உயர் வெப்பநிலையில் கடோலினியமும் பாசுபரசும் வினைபுரிவதால் கனிமமயமாக்கல் மூலம் ஒற்றை படிகங்களை பெறலாம்.
::Gd + P → GdP
# கடோலினியம் பாசுபைடு

## பண்புகள்

சோடியம் குளோரைடு கட்டமைப்பில் காணப்படும் கடோலினியம் பாசுபைடு 40 கிகாபாசுகல் அழுத்தத்தில் சீசியம் குளோரைடாக மாற்றமடைகிறது.  
Fm3m என்ற இடக்குழுவில் கடோலினியம் பாசுபைடு கனசதுர படிகத் திட்டத்தில் உருவாகிறது.  
கடோலினியம் பாசுபைடு எதிர்பெரோகாந்தப் பண்பை வெளிப்படுத்துகிறது.
# கடோலினியம் பாசுபைடு

## பயன்கள்

ஒரு குறைக்கடத்தியாக உயர் சக்தி, உயர் அதிர்வெண் பயன்பாடுகளிலும் சீரொளி இருமுனையங்களிலும் பயன்படுகிறது.
# பிரித்தானிய இந்தியாவின் முகமைகள்

**பிரித்தானிய இந்தியாவின் முகமைகள்**, பிரித்தானிய இந்தியாவின் நேரடி ஆட்சியில் இல்லாத, ஆனால் ஆட்சிக்கு கட்டுப்பட்ட சுதேச சமஸ்தான மன்னர்களிடமிருந்து ஆண்டுதோறும் கப்பம் வசூலிக்கவும், சமஸ்தானங்களின் பாதுகாப்பை உறுதி செய்யவும், மேற்பார்வை செய்யவும், சமஸ்தானங்களின் அரசியல் நிலவரம் குறித்து மாகாண ஆளுநர்களுக்கும் அறிக்கை அனுப்பவும், பிரித்தானிய இந்திய அதிகாரிகள் தலைமையில் முகமைகள் நிறுவப்பட்டது. இம்முகமைகள் மாகாண ஆளுநர்களின் தலைமையின் கீழ் செயல்படும். இந்த முகமைகளின் மேற்பார்வையில் சுதேச சமஸ்தானங்கள் செயல்பட்டது. முகமைகள் விவரம்:
1. பஞ்சாப் முகமை
1. இராஜபுதனம் முகமை
1. கத்தியவார் முகமை
1. பரோடா மற்றும் குஜராத் முகமை
1. ரேவா கந்தா முகமை
1. மகி கந்தா முகமை
1. சூரத் முகமை
1. தக்காண முகமை
1. மத்திய இந்திய முகமை
1. மால்வா முகமை
1. போபவார் முகமை (மால்வா முகமையுடன் இணைக்கப்பட்டது)
1. போபால் முகமை
1. இந்தூர் முகமை
1. புந்தேல்கண்ட் முகமை
1. பகேல்கண்ட் முகமை
1. கிழக்கிந்திய முகமை
# பிரித்தானிய இந்தியாவின் முகமைகள்

## இதனையும் காண்க

- சுதேச சமஸ்தானங்கள்
- இந்திய சுதேச சமஸ்தானங்கள் பட்டியல்
- பிரித்தானிய இந்தியாவின் வணக்கத்திற்குரிய சதேச சமஸ்தானங்கள்
- பிரித்தானிய இந்தியாவின் மாகாணங்களும், ஆட்சிப் பகுதிகளும்
# பண்டைய வேத சமயம்

பிற்பகுதியில் வேத கலாச்சாரம் பரவியது. *ஆரியவர்தா* வடமேற்கு இந்தியா மற்றும் மேற்கு கங்கை சமவெளிக்கு மட்டுப்படுத்தப்பட்டது, அதே சமயம் கிழக்கில் உள்ள கிரேட்டர் மகதா வேதம் அல்லாத இந்தோ-ஆரியர்களால் ஆக்கிரமிக்கப்பட்டது. ஷாகாக்களின் இருப்பிடம் மெரூன் நிறத்தில் குறிக்கப்பட்டுள்ளது.]]  
**பண்டைய வேத சமயம்** (மேலும் **பண்டைய இந்து சமயம்** (பொ.ஊ.மு. 1500-500) பண்டைய இந்தியாவின் வடமேற்கில் (பஞ்சாப் மற்றும் மேற்கு கங்கை சமவெளி) இந்தோ-ஆரிய மக்களிடையே சில மதக் கருத்துக்கள் மற்றும் நடைமுறைகளை உருவாக்கியது. இந்த கருத்துக்கள் மற்றும் நடைமுறைகள் வேத நூல்களில் காணப்படுகின்றன, மேலும் சில வேத சடங்குகள் இன்றும் நடைமுறையில் உள்ளன. இது இந்து மதத்தை வடிவமைத்த முக்கிய மரபுகளில் ஒன்றாகும், இருப்பினும் இன்றைய இந்து மதம் வரலாற்று வேத மதத்திலிருந்து குறிப்பிடத்தக்க வகையில் வேறுபட்டது.  
அதே காலகட்டத்தில், தென்னிந்தியாவில், சங்க காலத்தில் சைவம், வைணவம், கௌமாரம், சௌரம், சாக்தம், இந்திரன் மற்றும் பிற நாட்டுப்புற மதங்கள் ஆதிக்கம் செலுத்தியது. பிற்காலத்தில், இவை இரண்டும் ஒன்றிணைந்து இந்து மதத்தை உருவாக்கியது.
# பண்டைய வேத சமயம்

## மேலும் பார்க்கவும்

- வேதகாலம்
- சங்க காலம்
- இந்திய சமயங்கள்
- இந்து சமய வரலாறு
- பதினெண் புராணங்கள்
# மகதலேனா கொஞ்சலேசு சஞ்சேசு

**மரியா மகதலேனா கொஞ்சாலேசு சஞ்சேசு** *(María Magdalena González Sánchez)* (பிறப்பு: 8, மே, 1974) ஒரு மெக்சிக வானியற்பியலாளரும் அணுக்கரு இயற்பியலாளரும் ஆராய்ச்சியாளரும் ஆவார். இவர் காம்மாக்கதிர் ஆராய்ச்சிப் பங்களிப்புக்காக பெயர்பெற்றவர், இவர் உயர் குத்த்நிலை நீர் செரன்கோவ் செய்முறை நிறுவனத் தலைவராக உள்ளார். இவர் தன் ஆய்வுப் புலத்தில் சுருக்கமும் சுட்டும் வெளியிடும் இதழ்களில் 50 கட்டுரைகளுக்கும் மேலாக வெளியிட்டுள்ளார். இவர் 2015 இல் மெக்சிக தேசிய தன்னாளுகைப் பல்கலைக்கழகத்தின் சோர் யுவானா இனேசு தெ லா குரூசு தகைமையைப் (Reconocimiento Sor Juana Inés de la Cruz) பெற்றுள்ளார்.
# மகதலேனா கொஞ்சலேசு சஞ்சேசு

## வாழ்க்கை

இவர் மெக்சிகோ தேசியத் தன்னாளுகைப் பல்கலைக்கழக வானியல் நிறுவன அறிவியல் புலத்தில் இயற்பியல் துறையில் அணுக்கரு பிரிவில்ல் இளவல் பட்டம்பெற்றார். இவர் விசுகான்சின் மாடிசன் பல்கலைக்கழக த்தின் இலாசு அல்மோசு தாசிய ஆய்வகத்தில் நொதுமி அறிவியல் தொழி;ல்நுட்பக் குழுவில் பணிபுரியும்போது இயற்பியல் சார்ந்த உயராற்றல் வானியற்பியலில் முனைவர் பட்டம் பெற்றார்.. மெக்சிகோ தேசியத் தன்னாளுகைப் பல்கலைக்கழக வானியல் நிறுவனத்தில் முதுமுனைவர் பட்ட ஆய்வை மேற்கொண்டார். இங்கே இப்போது இவர் முதுநிலை ஆய்வாளராக உள்ளார்.  
இவர் மெக்சிகோவில் உள்ள பியூபிளாவில் அமைந்த சீர நேபிரா எரிமலைப் பகுதியில் உயர்குத்துநிலை நீர் செரென்கோவ் செய்முறை காம்மாக்கதிர் நோக்கீட்டகத்தைத் தோற்றுவித்து தொடர்ந்து ஒருங்கிணைப்பாளராகச் செயல்பட்டு வருகிறார். இவர் மிலாகிரோ செய்முறை நோக்கீட்டகக் கண்டுபிடிப்புகளிலும் இவர் ஒருங்கிணைப்பாளராகவும் பங்கேற்பாளராகவும் செயல்படுகிறார்.  
இவரது ஆராய்ச்சியின் ஒரு பகுதி செயற்கைக் கோள் நோக்கிடுகளைப் பயன்படுத்தும் காம்மாக்கதிர் வெடிப்புகளைப் பற்றி அமைகிறது.
# மகதலேனா கொஞ்சலேசு சஞ்சேசு

## தகைமைகளும் விருதுகளும்

- 2003: சாதனை விருது, இலாசு அலமவுசு தேசிய ஆய்வகம்
- 2011: அமெரிக்க இயற்பியல் கழகப் பன்னாட்டு ஆராய்ச்சிப் பயண விருது
- 2011: இலத்தீன அமெரிக்க, கரீபிய வட்டார இயற்பியல், கணிதவியல் இளம் அறிவியலாளர்களுக்கான எல்சிவியேர் அறக்கட்டளை விருது
- 2015: மெக்சிக தேசிய தன்னாளுகைப் பல்கலைக்கழகத்தின் சோர் யுவானா இனேசு தெ லா குரூசு தகைமை(Reconocimiento Sor Juana Inés de la Cruz)
# 1 கிளமெண்ட் (நூல்)

**1 கிளமெண்ட்** என்பது கொரிந்து நகரத்தில் உள்ள கிறிஸ்தவர்களுக்கு முதலாம் கிளமெண்ட் எழுதிய திருமுகமாகும். சான்றுகளின் அடிப்படையில் சில அறிஞர்கள் இக்கடிதம் கி.பி. 70 இற்கு முன்பு எழுதப்பட்டதாக மதிப்பிடுகிறார்கள். கிளமெண்ட் என்ற பெயரில் வேறொரு நூலும் உள்ளதால் இது 1 கிளமெண்ட் என்றழைக்கப்படுகிறது. எனினும் மற்றொரு நூலானது வேறொரு ஆசிரியரின் பிற்காலப் படைப்பாகும்.  
இத்திருமுகமானது தொடக்கக்கால திருத்தந்தையர் தொகுப்பில் இடம்பெற்றிருந்தது. கோப்திக் மரபுவழித் திருச்சபை இத்திருமுகத்தை புதிய ஏற்பாட்டு திருமுறையின் பகுதியாக ஏற்கின்றது. கொரிந்து திருச்சபையில் நடந்த நிகழ்வுகளுக்கு மறுமொழியாக இத்திருமுகம் எழுதப்பட்டுள்ளது. அப்போது சபையின் சில மூப்பர்கள் பதவியிலிருந்து நீக்கப்பட்டிருந்தனர். எனவே சபையினர் மனந்திரும்பவும், மூப்பர்களை மீண்டும் பதவியில் அமர்த்தவும், மேலதிகாரிகளுக்குக் கீழ்ப்படியவும் திருமுகத்தின் ஆசிரியர் அழைப்பு விடுத்தார். மேலும் திருத்தூதர்களே திருச்சபையின் தலைமையை நியமித்ததாகவும், பணியை எவ்வாறு நிலைநிறுத்துவது என்று அவர்களுக்கு வழிகாட்டியதாகவும் கூறினார்.  
திருத்தந்தை கிளெமென்ட் I இத்திருமுகத்தை எழுதிய ஆசிரியர் என்று கருதப்படுகிறது. கொரிந்து சபையில், இக்கடிதம் காலங்காலமாக சத்தத்துடன் வாசிக்கப்பட்டது. இந்நடைமுறை மற்ற திருச்சபைகளுக்கும் பரவியது, மேலும் கிறிஸ்தவர்கள் கிரேக்க மொழியில் எழுதப்பட்ட இத்திருமுகத்தை இலத்தீன், சிரிய மற்றும் பிற மொழிகளில் மொழிபெயர்த்தனர். சில தொடக்கக்காலக் கிறிஸ்தவர்கள் இத்திருமுகத்தை இறை வார்த்தையாகக் கருதினர். இத்திருமுகம் பல நூற்றாண்டுகளாக காணாமல் போயிருந்தது, ஆனால் 1600 களில் இருந்து பல்வேறு பிரதிகள் அல்லது துண்டுகள் கண்டுபிடிக்கப்பட்டு ஆய்வு செய்யப்பட்டுள்ளன. இது தொடக்கக்காலத் திருச்சபையின் கட்டமைப்பைப் பற்றிய மதிப்புமிக்க சான்றுகளை வழங்கியுள்ளது.
# விக்கிப்பீடியா:பகுப்பாக்கம் செய்யக்கூடியதும் கூடாததும்

<onlyinclude>
<div>**பகுப்பாக்கம் விக்கிப்பீடியா கட்டுரைகளை வழிநடத்தும் ஒரு கருவியாகும்.**</div>  
**பொருத்தமான **விக்கித்தரவில்** இணையுங்கள்.**  
| தேவைப்படும்போது **துப்புரவு** வார்ப்புருக்களை இணையுங்கள். | } |
| --- | --- |  
****புனைகளை** உண்மையானவற்றுடன் பகுப்பில் இணைக்க வேண்டாம்.**  
| நேரடியாக **பராமரிப்பு** பகுப்புக்களை கட்டுரையில் இணைக்க வேண்டாம். | } |
| --- | --- |
|-
| |
|}
# சக் வைல்டு

**சக் வைல்டு** என்பவர் லிக்விட் மைன்ட் என்ற பெயரில் இயங்கி வரும் ஒரு இசையமைப்பாளர். இவரது ஆக்கங்கள் மந்த தாளகதி இசை, இளைப்பாறல் இசை, சூழலிசை உள்ளிட்ட மின்னணுவியல் இசை வடிவங்களாக உள்ளன. தனியிசை வெளியீட்டிற்கு முன்னர் இவர் சில குழுக்களுக்கு இசை அமைப்பதிலும் பாடல்களை எழுதுவதிலும் உதவியுள்ளார்.
# சக் வைல்டு

## லிக்விட் மைன்ட்

1980களில் ஓயாத வேலைப்பளுவினாலும் தூக்கமின்மையாலும் பேரச்சத் தாக்கிற்கு உள்ளானார் சக். மன அமைதியைத் தேடி ஒரு கடற்கரையில் அமர்ந்திருந்தபோது, கடலலையின் ஓயாத ஓசை அவருக்கு அமைதியைத் தந்ததை உணர்ந்து, கடல் (Liquid) மனதை (Mind) அமைதிப்படுத்துவதைப் போன்ற இசையை உருவாக்க வேண்டும் என்று எண்ணி லிக்விட் மைன்ட் என்ற பெயரை இட்டு, அப்பெயரிலேயே அமைதி தரும் இசையை வெளியடத் தொடங்கினார்.
# சக் வைல்டு

## இசைத்தொகுப்பு வரலாறு

லிக்விட் மைன்ட் என்ற பெயரில் இதுவரை 15 இசைத்தொகுப்புகளையும் மூன்று இசைத்திரட்டுகளையும் சக் வெளியிட்டுள்ளார். அவற்றுள் சில:
# சக் வைல்டு

## இசைத்தொகுப்பு வரலாறு

### இசைத்தொகுப்புகள்

| 1994 | ஆம்பியன்ஸ் மினிமஸ் | ரியல் மியூசிக் |  |
| --- | --- | --- | --- |
| 1996 | ஸ்லோ வேல்டு | சக் வைல்டு ரெக்கார்ட்சு |  |
| 1999 | லிக்விட் மைன்ட் III: பேலன்ஸ் | ரியல் மியூசிக் |  |
| 2020 | XIII மைன்ட்ஃபுல்னஸ் | கோல்டு மாஸ்க் மியூசிக் |  |
| 2021 | மியூசிகல் ஹெல்த்கேர் | ரியல் மியூசிக் | } |
# சக் வைல்டு

## இப்பக்கத்தில் பயன்படுத்தப்பட்டுள்ள கலைச்சொற்கள்

- மந்த தாளகதி இசை - downtempo music; இளைப்பாறல் இசை - relaxation music;
- சூழலிசை - ambient music; மின்னணுவியல் இசை - electronic music;
- பேரச்சத் தாக்கு - panic attack; இசைத்தொகுப்பு - music album; இசைத்திரட்டு - music compilation
# பொலோனியம் டெட்ராநைட்ரேட்டு

**பொலோனியம் டெட்ராநைட்ரேட்டு** (*Polonium tetranitrate*) Po(NO<sub>3</sub>)<sub>4</sub> என்ற மூலக்கூற்று வாய்ப்பாட்டால் விவரிக்கப்படுகிறது. பொலோனியமும் நைட்ரிக் அமிலமும் சேர்ந்து இந்த கனிமச் சேர்மம் உருவாகிறது. வெள்ளை நிற படிகங்களாக உருவாகும் இச்சேர்மம் கதிரியக்கப் பண்பை வெளிப்படுத்துகிறது.
# பொலோனியம் டெட்ராநைட்ரேட்டு

## தயாரிப்பு

அடர் நைட்ரிக் அமிலத்தில் பொலோனியம் உலோகத்தைக் கரைத்து பொலோனியம் டெட்ராநைட்ரேட்டு தயாரிக்கப்படுகிறது.
::<math>\mathsf{ Po + 8 HNO_3 \ \xrightarrow{}\ Po(NO_3)_4 + 4 NO_2\uparrow + 4 H_2O }</math>
# பொலோனியம் டெட்ராநைட்ரேட்டு

## இயற்பியல் பண்புகள்

வெண்மை அல்லது நிறமற்ற படிகங்களாக பொலோனியம் டெட்ராநைட்ரேட்டு உருவாகிறது.
மேலும், தண்ணீரில் நீராற்பகுப்பு அடைந்து கரைகிறது
# பொலோனியம் டெட்ராநைட்ரேட்டு

## வேதிப்பண்புகள்

வலிமை குறைந்த நீரிய நைட்ரிக் அமில கரைசலில் விகிதாச்சார அளவின்றி இது சிதைவடைகிறது.
::<math>\mathsf{ 2 Po(NO_3)_4 + 2H_2O \ \xrightarrow{}\ PoO_2(NO_3)_2\downarrow + Po^ + 2NO_3^- + 2HNO_3 }</math>
பொலோனியம் (2+) அயனி நைட்ரிக் அமிலத்துடனான வினையில் பொலோனியம் (4+) அயனியாக ஆக்சிசனேற்றமடைகிறது.
# பொலோனியம் டெட்ரா அயோடைடு

**பொலோனியம் டெட்ரா அயோடைடு** (*Polonium tetraiodide*) PoI<sub>4</sub> என்ற மூலக்கூற்று வாய்ப்பாட்டால் விவரிக்கப்படுகிறது. பொலோனியமும் அயோடினும் சேர்ந்து இந்த கனிமச் சேர்மம் உருவாகிறது. கருப்பு நிறப் படிகங்களாக உருவாகும் பொலோனியம் டெட்ரா அயோடைடு எளிதில் ஆவியாகும்.
# பொலோனியம் டெட்ரா அயோடைடு

## தயாரிப்பு

1. பொலோனியம் உலோகத்தின் மீது அயோடின் ஆவியைச் செலுத்தி வினைபுரியச் செய்து பொலோனியம் டெட்ரா அயோடைடு தயாரிக்கப்படுகிறது.
::<chem>Po + 2I2 -> PoI4 </chem>
2. பொலோனியம் ஈராக்சைடுடன் ஐதரயோடிக் அமிலத்தைச் சேர்த்தாலும் பொலோனியம் டெட்ரா அயோடைடு கிடைக்கிறது:
::<chem> PoO2 + 4HI -> PoI4 + 2H2O</chem>
# பொலோனியம் டெட்ரா அயோடைடு

## பண்புகள்

### இயற்பியல் பண்புகள்

கருப்பு நிறப் படிகங்களாக உருவாகும் பொலோனியம் டெட்ரா அயோடைடு தண்ணீரில் கரையாது.
# பொலோனியம் டெட்ரா அயோடைடு

## பண்புகள்

### வேதிப்பண்புகள்

ஐதரோ அயோடிக் அமிலத்துடன் பொலோனியம் டெட்ரா அயோடைடு வினையில் ஈடுபட்டு அறு அயோடோ பொலோனிக் அமிலம் உருவாகிறது.
::<chem> PoI4 + 2HI -> H2[PoI6]</chem>  
வெப்பப்படுத்தினால் பொலோனியம் டெட்ரா அயோடைடு சிதைவடைகிறது.  
ஐதரசன் சல்பைடுடன் பொலோனியம் டெட்ரா அயோடைடைச் சேர்த்து ஒடுக்க வினைக்கு உட்படுத்தினால் பொலோனியம் உலோகம் உருவாகிறது.
# பிரதம மந்திரி வய வந்தனா ஓய்வுதியத் திட்டம்

**பிரதம மந்திரி வயதானோர் ஓய்வுதியத் திட்டம் (இந்தி:பிரதான் மந்திரி வய வந்தனா யோஜனா (PMVVY)** என்பது 60 வயது மற்றும் அதற்கு மேற்பட்ட மூத்த குடிமக்களுக்காக பிரத்யேகமாக இந்திய அரசாங்கத்தால் 2017 மேமாதம் அறிவிக்கப்பட்ட ஓய்வூதியத் திட்டமாகும், இது முதலில் மே 4, 2017 முதல் மார்ச் 31, 2020 வரை இயக்கத்திலிருக்கும் என்று அறிவிக்கப்பட்டது. பின்பு இந்தத் திட்டம் மார்ச், 2020க்குப் பிறகு மேலும் மூன்று ஆண்டுகளுக்கு இப்போது 2023ம் ஆண்டு மார்ச் மாதம் 31ஆம் தேதி வரை நீட்டிக்கப்பட்டுள்ளது..  
இந்த திட்டத்தை இந்திய அரசு, இந்திய ஆயுள் காப்பீட்டுக் கழகத்துடன் இணைந்து செயற்படுத்துகின்றது.  
2021-22 நிதியாண்டில், இத்திட்டம் 7.40% ஆண்டு வட்டிவிகிதமாக உறுதியான ஓய்வூதியத்தை மாதம்/காலாண்டு/அரையாண்டு/ஆண்டுதோறும் ஓய்வுதியதாரர்களின் விருப்பத்திற்கேற்ப வழங்கும். 31 மார்ச் 2022 வரை வாங்கிய அனைத்து பாலிசிகளுக்கும் 10 வருட பாலிசி காலத்திற்கு இந்த உறுதியளிக்கப்பட்ட ஓய்வூதிய விகிதம் செலுத்தப்படும்.
# பிரதம மந்திரி வய வந்தனா ஓய்வுதியத் திட்டம்

## பாலிசியில் சேர்வதற்கான தகுதிகள்

| குறைந்தபட்ச நுழைவு வயது | 60 ஆண்டுகள் |  |
| --- | --- | --- |
| அதிகபட்ச நுழைவு வயது | இல்லை |  |
| பாலிசி காலம் | 10 ஆண்டுகள் |  |
| ஒருவருக்கு அதிகபட்ச கொள்முதல் (மாத வட்டியில்) | ரூ 15 லட்சம் |  |
| ஒருவருக்கு குறைந்தபட்ச கொள்முதல் (மாத வட்டியில் | ரூ 1, 62,162/- |  |
| ஒருவருக்கு அதிகபட்ச கொள்முதல் (மாத வட்டியில்) | ரூ 14, 49, 086/- |  |
| ஒருவருக்கு குறைந்தபட்ச கொள்முதல் (மாத வட்டியில் | ரூ 1, 56, 658/- | } |
குறைந்தபட்ச ஓய்வூதியம்:
| மாதந்தோறும் | ரூ.1,000/- |  |
| --- | --- | --- |
| ஒரு காலாண்டிற்கு | ரூ.3,000/- |  |
| ஒரு அரையாண்டுக்கு | ரூ. 6,000/- |  |
| ஒரு ஆண்டுக்கு | ரூ.12,000/- | } |  
அதிகபட்ச ஓய்வூதியம்:
| மாதந்தோறும் | ரூ. 9,250/- |  |
| --- | --- | --- |
| ஒரு காலாண்டிற்கு | ரூ. 27,750/- |  |
| ஒரு அரையாண்டுக்கு | ரூ. 55,500/- |  |
| ஒரு ஆண்டுக்கு | ரூ.1,11,000/- | } |  
இந்த திட்டத்தின் அதிகபட்ச ஓய்வூதியத்தின் உச்சவரம்பு என்பது ஒரு முழு குடும்பத்திற்கும் அதாவது இந்தத் திட்டத்தின் கீழ் ஒரு குடும்பத்திற்கு அனுமதிக்கப்பட்ட அனைத்து பாலிசிகளின் கீழும் ஓய்வூதியத்தின் மொத்த அளவு அதிகபட்ச ஓய்வூதிய வரம்பை மீறக்கூடாது. இந்த நோக்கத்திற்காக குடும்பம் ஓய்வூதியம் பெறுபவர், அவரது / அவள் மனைவி மற்றும் சார்ந்திருப்பவர்களைக் கொண்டிருக்ககூடும்.  
- ஐந்து வருடங்களுக்கு ஒரு முறை பாலிசிதாரர்கள் ஆயுள் சான்றிதழ்களை புதுப்பிக்க வேண்டும்.  
இந்தத் திட்டத்தைச் செயல்படுத்துவதற்கான தனிச் சிறப்புரிமையைப் பெற்றுள்ள இந்திய ஆயுள் காப்பீட்டுக் கழகம் (LIC) மூலம் ஆஃப்லைனிலும், ஆன்லைனிலும் இந்தத் திட்டத்தை வாங்கலாம்.
# பிரதம மந்திரி வய வந்தனா ஓய்வுதியத் திட்டம்

## பயன்கள்

- பாலிசி காலத்தின் போது, ஓய்வூதியம் பெறுபவருக்கு சுய அல்லது வாழ்க்கைத் துணையின் ஏதேனும் ஆபத்தான சூழ்நிலையில்/ நோய்க்கான சிகிச்சைக்கு பணம் தேவைப்படுவது போன்ற விதிவிலக்கான சூழ்நிலைகளில் முன்கூட்டியே வெளியேற அனுமதிக்கிறது. அத்தகைய சந்தர்ப்பங்களில் செலுத்த வேண்டிய சரண்டர் மதிப்பு கொள்முதல் விலையில் 98% ஆக இருக்கும்.  
- 10 வருட பாலிசி காலத்தின் இறுதி வரை ஓய்வூதியம் பெறுபவர் வாழ்ந்துகொண்டிருக்கும் நிலையில், இறுதி ஓய்வூதியத் தவணையுடன் கொள்முதல் விலையும் திருப்பிச் செலுத்தப்படும்.  
- 10 வருட பாலிசி காலத்தில் ஓய்வூதியம் பெறுபவர் இறக்ககூடிய சூழ்நிலையில், கொள்முதல் விலை பாலிசிதாரரால் நியமிக்கப்பட்ட பயனாளிக்கு திருப்பி வழங்கப்படும்.  
- 3 பாலிசி ஆண்டுகளுக்குப் பிறகு கொள்முதல் விலையில் 75% வரை கடன் பெறுவதற்க்கு பாலிசிதாரர்களுக்கு அனுமதிக்கப்படும். ஓய்வூதிய தவணைகளில் இருந்து கடன் வட்டி வசூலிக்கப்படும் மற்றும் க்ளெய்ம் வருவாயில் இருந்து கடன் வசூலிக்கப்படும்.
# பொலோனியம் சல்பைடு

**பொலோனியம் சல்பைடு** (*Polonium sulfide*) என்பது **PoS** என்ற மூலக்கூற்று வாய்ப்பாட்டால் விவரிக்கப்படுகிறது. பொலோனியமும் கந்தகமும் சேர்ந்து இந்த கனிமச் சேர்மம் உருவாகிறது. கருப்பு நிறப் படிகங்களாக உருவாகும் பொலோனியம் சல்பைடு கதிரியக்கப் பண்பு கொண்டதாகும்.
# பொலோனியம் சல்பைடு

## தயாரிப்பு

1. பொலோனியம்(II) உப்புகளின் அமைலக் கரைசலில் ஐதரசன் சல்பைடு வாயுவைச் செலுத்தினால் பொலோனியம் சல்பைடு உருவாகிறது:
::<chem>PoCl2 + H2S -> PoS + 2HCl</chem>  
2. அமோனியம் சல்பைடின் நீரியக் கரைசலுடன் பொலோனியம்(II) ஐதராக்சைடை சேர்த்து வினைபுரியச் செய்தாலும் பொலோனியம் சல்பைடு கிடைக்கிறது:
::<chem>(NH4)2S + Po(OH)2 -> 2NH3 + 2H2O + PoS</chem>
# பொலோனியம் சல்பைடு

## பண்புகள்

### இயற்பியல் பண்புகள்

கருப்பு நிறப் படிகங்களாக உருவாகும் பொலோனியம் சல்பைடு தண்ணீரில், எத்தனால், அசிட்டோன், தொலுயீன், அமோனியம் சல்பைடு போன்ற கரைப்பான்களில் கரையாது.
# பொலோனியம் சல்பைடு

## பண்புகள்

### வேதிப்பண்புகள்

பொலோனியம் சல்பைடு வலுவான குறைக்கும் பண்புகளைக் கொண்டுள்ளது. குளோரின் நீர், புரோமின் நீர், சோடியம் ஐப்போகுளோரைட்டு மற்றும் இராச திராவகம் போன்ற வேதிப் பொருள்களால் ஆக்சிசனேற்றம் செய்யப்படுகிறது. பொலோனியம் சல்பைடு வெப்பமாக்கினால் சிதைகிறது. வெற்றிடத்தில் 274.85°செல்சியசு வெப்பநிலைக்கு சூடாக்கப்படும் போது தனிம பொலோனியம், தனிம கந்தகமாக சிதைகிறது:  
::<chem>PoS -> Po + S</chem>  
அடர் அமிலங்களுடன் கீழ்கண்டவாறு வினையில் ஈடுபடுகிறது:  
::<chem>PoS + 2HCl -> PoCl2 + H2S</chem>
# கீதா பிரஸ்

, மதுரை மீனாட்சி கோயில் கோபுரத்துடன் கீதா பிரஸ் அலுவலக நுழைவாயில்]]
தொடருந்து நிலையத்தில் கீதா பிரசின் கடை]]  
**கீதா பிரஸ்** (**Gita Press**) என்பது இந்து சமய சாத்திரங்கள், காவியங்கள், தர்ம சாத்திரங்கள் அனைத்தும் முக்கிய உலக மொழிகளில் குறைந்த விலையில் அச்சிட்டு வெளியிடும் இந்தியாவைச் சேர்ந்த ஒரு பதிப்பக நிறுவனம் ஆகும். இந்து சமயத்தின் தத்துவங்கள், தர்ம சாத்திரங்கள் உலக மக்களுக்கு எடுத்துரைக்க, கீதா பிரஸ் பதிப்பக நிறுவனம் 29 ஏப்ரல் 1923 அன்று நிறுவப்பட்டது. இதன் நிறுவனர்கள் ஜெய தயாள் கோயங்கா, கன்ஷியாம் தாஸ் ஜலான் மற்றும் ஸ்ரீ அனுமன் பிரசாத் போதர் ஆவர். கீதா பிரசின் தலைமையகம், இந்தியாவின் உத்தரப் பிரதேச மாநிலத்தில் கோரக்பூர் நகரத்தில் செயல்படுகிறது. கீதா பிரஸ் இந்து சமயம் மற்றும் நீதி நூல்களை வெளியிடுவதுடன், மாத இதழ்களையும் பல மொழிகளில் வெளியிடுகிறது. இதுவரை கீதா பிரஸ் 3,500 சமய சாத்திரங்களை அச்சிட்டு வெளியிட்டுள்ளதுடன், பகவத் கீதை தொடர்பாக சிறிதும், பெரிதுமாக 100 விளக்க நூல்களை வெளியிட்டுள்ளது.  
இந்திய அரசு 2021-ம் ஆண்டிற்கான காந்தி அமைதிப் பரிசு கீதா பிரஸ் நிறுவனத்திற்கு சூன் 2023ல் அறிவித்தது.
# கீதா பிரஸ்

## வெளியீடுகள்

### மாத இதழ்கள்

கீதா பிரஸ் இந்தி மற்றும் ஆங்கில மொழியில் மாதந்தோறும் வெளியிடும் இதழ்களுக்கு கட்டணம் செலுத்தி படிக்கும் இதழ்களாகும்.
- *கல்யாண்* (இந்தி மொழியில்), மாத இதழ், 1927 முதல், இந்து சமயக் கருத்துகள், இந்து சமய சாதுக்கள் மற்றும் நீதிக் கதைகள் குறித்து வெளியாகிறது.
- *கல்யாண் கல்பதரு * (ஆங்கிலத்தில்), மாத இதழ், 1934-ஆம் ஆண்டு முதல் இந்தி மொழியில் வெளியாகும் கல்யாண் இதழ் போன்று வெளியாகிறது.
# கீதா பிரஸ்

## வெளியீடுகள்

### இந்து சமய நூல்கள்

ஆங்கிலம், சமசுகிருதம், இந்தி, மராத்தி, தமிழ், கன்னடம், தெலுங்கு, ஒரியா, குஜராத்தி, வங்காளம் மற்றும் பிற இந்திய மொழிகளில் கீதா பிரஸ் இந்து சமய நூல்களை மிகக் குறைந்த விலையில் வெளியிடுகிறது.  
- *பகவத் கீதை* (பல வடிவங்களில்)
- *மகாபாரதம்*
- *துளசிதாசர் எழுதிய இராமாயணம்* (பல வடிவங்களில்)
- துளசிதாசரின் பிற நூல்கள்
- ''வால்மீகி எழுதிய இராமாயணம்]] (பல வடிவங்களில்)
- சாத்திரங்கள்: உபநிடதங்கள், புராணங்கள் மற்றும் தர்ம சாத்திரங்கள்
- சூர்தாசரின் ப்கதிப் பாடல்கள்
- ஜெய் தயாள் கோயங்காவின் நூல்கள்
# கீதா பிரஸ்

## வெளியீடுகள்

### பிற வெளியீடுகள்

- *பக்தர்களின் கதைகள் மற்றும் பக்தி கீதங்கள்*
- குழந்தைகளுக்கான சிறு நூல்கள்